Täna hommikul -6,5 ̊C, aga käisin ikkagi ujumas ära. Tagasi tulles ootas mind ees väga ilus taevas. Tuju hea ja ilm ilus.
#000000
Päevad jäävad järjest lühemaks ja pimedaid õhtuid tuleb ju kuidagi nautida. Selleks sai tellitud ports eeterlikke õlisid.
#000001
Nüüd kõigist lähemalt (info Balscand OÜ kodulehelt, kus ka tooted tellisin):
#000003
Apelsin – Loob sädeleva meeleolu. Lisab loovust, meelekindlust, annab positiivse ja sädeleva meele. Seguneb hästi: lavendel, bergamot, roosipuu, sidrun, salvei, mürr, sandel jt.
#000004
Lavendel – Sisendab puhtusetunnet, on toniseeriva ja rahustava toimega (depressioon, peavalu, närvipinge). Hea antiseptikuna, sobib ta naha, haavade ja kergetete põletuste määrimiseks.
#000005
Mänd – Annab jõudu, selgitab mõttetööd. Hõlbustab organismil vabaneda toksilistest ainetest, kergendab suitsetajate, samuti istuva eluviisi ja haigusest paraneva inimese enesetunnet.
#000007
Rosmariin - Rosmariini ergutav , värskendav aroom stimuleerib mõttetegevust ja suurendab teotahet.
#000008
Salvei – Õli on rahustava toimega. Peavalu leevendab meelekohtade määrimine lahjendamata õliga. Leevendab nahaprobleeme: akne, põletikulised nähud, kortsud. Soodustab juuste kasvu.
#000010
Ise hakkan neid kasutama nii: Juuste jaoks salvei ja rosmariin. Peavalu puhul salvei, basiilik, lavendel. Toas mõnusa lõhna tekitamiseks panen aroomilampi apelsini või ylang-ylang ́i. Jõulutunde tekitamiseks apelsin ja mänd. Samas on siin mõned (mänd, basiilik ja salvei), mida ma varem ei ole kasutanud, siis äkki leian nendele veel paremad kasutuskohad.
#000011
Mitte miski ei ole võimatu, peab vaid olema tahtmist ja piisavalt motivatsiooni. Nii läks ka meie keldri ehtitusega, mis alguses tundus rohkem kui ulme, sai ikkagi tehtud. Ei ole vaja mingeid erialaseid teadmisi – piisab sellest kui samm haaval edasi liigud.
#000012
01.09.2012 - tuli kopp ja kaevas keldri jaoks vajaliku augu.
#000013
Siis sai põhi täidetud killustikuga ja tehtud esimesed saalungid.
#000014
Nii saidki seinad valatud, katsime talveks laudade ja kattega ning jäi kevadet ootama. Isegi väga palju sai tehtud, kuigi alustasime ju nii hilja.
#000016
26.03.2013 – päev enne tütre sünnipäeva tõstsime katuseks paneelid.
#000017
Siis sai bituumeniga ära kaetud.
#000018
Trepi valamine toimus jooksvalt koos seinade tegemisega. Müürid said laotud trepi äärde ja mõlemale poole katusele.
#000019
Muruseeme sai ka katuse peale ära külvatud.
#000020
Ja niimoodi keldri valmise lugu oligi. Kokku läks kelder maksma 1514.- ning muidugi endapoolne panus, mis on hindamatu. Aga ega see töö tegemise rõõm on ikka väga hea rõõm.
#000021
Tõin musta maasikataimed ära tuppa. Muidugi vahepeal selgus, et marjad ei olegi mustad vaid täitsa tavalised punased , aga minu jaoks jäävad nad ikka musta maasikataimedeks.
#000022
Natuke rohelist veel kasvuhoones on:
#000023
Kui kogu kasvuhoone on puhtaks tehtud, aiamaa koristatud ning sügis juba kohal, otsustas üks lillkapsas kasvama hakkata. Mida ta küll suvi otsa tegi, seda ei tea?
#000024
Öökülm (26.09.) võttis pea kõik taimed, aga gasaaniad pidasid ilusasti vastu ja õitsevad siiamaani:
#000025